Nye WileyFox telefoner med Cyanogen OS klar til Europa | Mobilsiden.dk
Mobilsiden.dk / Nyhedsoversigt / Nye WileyFox telefoner med Cyanogen OS klar til Europa
Andreas Birkjær 29. aug 2015 kl. 10:10
En ny producent af Android telefoner med base i Storbritannien titter nu frem, her er specifikationerne på to af deres kommende mid-range modeller.
Der er formentlig mange der ikke lige kender WileyFox. Det er en relativ ny producent af smartphones med base i Storbritannien, de har netop løftet sløret for to nye mid-range smartphones, med Cyanogen OS til at styre løbet i maskinhuset.
Læs også: Cyanogen Inc. integrerer Truecaller i Cyanogen OS
De to modeller har ganske fornuftige specifikationer, den mest kraftfulde er modellen Storm som kan bryste sig med
- 5,5 tommer skærm
- Qualcomm Snapdragon 615 chipsæt (octa-core)
- Cyanogen OS 12.1 (baseret på Lollipop 5.1)
- 20 / 8 megapixel kamera
- 32 GB plads (microSD op til 128 GB)
- 155,6 x 77,3 x 9,2 mm, 155 gram
- 2,500 mAh batteri (kan ikke tages ud)
WileyFox Swift er lillebroderen som indeholder:
- 5 tommer skærm
- Qualcomm Snapdragon 410 chipsæt (quad-core)
- 12 / 5 megapixel kamera
- 16 GB plads (microSD op til 32 GB)
- 141,15 x 71 x 9,37 mm, 136 gram
- 2,500 mAh batteri (kan tages ud)
Priserne på de to modeller kommer til at være 279 Euro (2082,- DKK) og 179 Euro (1335,- DKK) for henholdsvis Storm og Swift. Telefonerne kan for så vidt blot være kinesiske modeller som er rebrandet, men derfor kan de stadigvæk snildt fungere ordentligt, og med Cyanogen som står for operativsystemet, har den lille producent en hovedpine mindre i og med de ikke behøver opretholde deres egen udgave af Android.
WileyFox planlægger at lancere telefonerne i Europa, Mellemøsten og Afrika, lige nu er der ingen fast dato ud over "snart". Det skal desuden noteres, at telefonerne leveres uden oplader, man skal derfor enten selv have en liggende, eller lægge prisen for en oplader oven i.
Denne korte video giver en kort introduktion til WileyFox